చెన్నై: ఆర్కే నగర్ ఉపఎన్నికను వాయిదా వేస్తూ ఎన్నికల సంఘం సంచలన నిర్ణయం తీసుకోవడం దేశవ్యాప్తంగా చర్చినీయాంశమైంది. పెద్దఎత్తున నగదు, బహుమతులు పంచుతూ ఓటర్లను ప్రలోభపెడుతున్నట్టు ఆరోపణలను రావడంతో... పోలింగ్కు సరిగ్గా మూడురోజుల ముందు ఈసీ ఈ నిర్ణయం తీసుకుంది. శశికళ వర్గంలో ప్రముఖుడు, తమిళనాడు ఆరోగ్యమంత్రి విజయభాస్కర్ ఇంట్లో ఏకంగా రూ.89 కోట్లు పట్టుబడడంతో ‘చెల్లింపుల వ్యవహారాన్ని’ అధికారులు పసిగట్టినట్టు చెబుతున్నారు. తమిళనాడు దివంగత ముఖ్యమంత్రి జయలలిత నియోజకవర్గమైన ఆర్కే నగర్లో మొత్తం 2.6 లక్షల ఓటర్లు ఉన్నారు. దినకరన్కు ఓట్లేసేలా ఓటర్లను ప్రలోభపెట్టేందుకు ముఖ్యమంత్రి పళనిస్వామి సహా మంత్రులు విజయ్ భాస్కర్, దిండిగుల్ శ్రీనివాసన్, జయకుమార్లకు టార్గెట్లు అప్పగించినట్టు ఆరోపణలు వచ్చాయి. ఒక్క ముఖ్యమంత్రికే మొత్తం 33 వేల మంది ఓటర్లకు  రూ.13.27 కోట్లు పంచేందుకు టార్గెట్ అప్పగించినట్టు అధికారుల సోదాల్లో పట్టుబడిన పత్రాల ద్వారా వెలుగుచూసినట్టు చెబుతున్నారు.ఒక్కో ఓటరుకు రూ.4 వేల వరకు చెల్లించేందుకు సిద్ధమైనట్టు ఐటీ అధికారులు చెబుతున్నారు. ఫోన్ రీచార్జ్ కూపన్లు మొదలు, పాల టోకెన్ల వరకు ఓటర్లకు పంచినట్టు వచ్చిన ఆరోపణపై కూడా ఈసీ విచారణకు ఆదేశించింది. అంతేకాదు... టోపీలు, స్కార్ఫ్లు, ల్యాంపులు, చీరలు ఇలా ఏది కావాలంటే అది బహుమతులుగా ఇచ్చేందుకు పార్టీలు యత్నిస్తున్నట్టు ఈసీ దృష్టికి వచ్చింది. ఈ నేపథ్యంలోనే ఎన్నికల సంఘం ఆర్కేనగర్ ఉపఎన్నికను వాయిదా వేసినట్టు చెబుతున్నారు.ఏఐఏడీఎంకే ప్రధానకార్యదర్శిగా బాధ్యతలు చేపట్టిన వీకే శశికళ అక్రమాస్తుల కేసులో జైలుకెళ్లాల్సి రావడంతో... ఆమె మేనల్లుడు టీటీవీ దినకరన్ను డిప్యూటీ సెక్రటరీగా నియమించారు. ప్రస్తుతం శశికళ వర్గం తరపున ఆర్కేనగర్ ఉపఎన్నికలో దినకరన్ పోటీ చేస్తున్నారు. తాజాగా ఎన్నికల సంఘం ఉపఎన్నికను వాయిదా వేయడంతో శశికళ వర్గం గొంతులో పచ్చివెలక్కాయ పడినట్టయింది.
chennai: aarke nagar upaennikanu vaayidaa vestu ennikala sangham sanchalana nirnayam teesukovadam desavyaaptamgaa charchineeyaamsamaindi. peddaettuna nagadu, bahumatulu panchutuu otarlanu pralobhapedutunnattu aaropanalanu raavadamtho... polingku sarigga moodurojula mundu eesee ee nirnayam teesukundi. sasikala vargamlo pramukhudu, tamilanadu aarogyamantri vijayabhaskar intlo ekamgaa roo.89 kotlu pattubadadamtho ‘chellimpula vyavahaaraanni’ adhikaarulu pasigattinattu chebutunnaru. tamilanadu divangata mukhyamantri jayalalita niyojakavargamaina aarke nagarlo mottam 2.6 lakshala otarlu unnaaru. dinakaranku otlesela otarlanu pralobhapettenduku mukhyamantri palaniswamy sahaa mantrulu vijay bhaskar, dindigul srinivasan, jayakumaarlaku targetlu appaginchinattu aaropanalu vachayi. okka mukhyamantrike mottam 33 vela mandi otarlaku  roo.13.27 kotlu panchenduku target appaginchinattu adhikaarula sodaallo pattubadina patraala dwara veluguchusinattu chebutunnaru.okko otaruku roo.4 vela varaku chellinchenduku siddhamainattu it adhikaarulu chebutunnaru. fon recharge koopanlu modalu, paala tokenla varaku otarlaku panchinattu vachina aaropanapai kuudaa eesee vichaaranaku aadesinchindi. antekaadu... topeelu, scarflu, lyaampulu, cheeralu ilaa edhi kavalante adhi bahumatulugaa ichenduku paarteelu yatnistunnattu eesee drushtiki vachindi. ee nepathyamlone ennikala sangham arcanagar upaennikanu vaayidaa vesinattu chebutunnaru.aidaenke pradhaanakaaryadarshigaa baadhyatalu chepattina veeke sasikala akramaastula kesulo jailukellalsi raavadamtho... aame menalludu ttv dinakarannu deputy secrataryga niyaminchaaru. prastutam sasikala vargam tarapuna arcanagar upaennikalo dinakaran poty chestunnaru. taajaagaa ennikala sangham upaennikanu vaayidaa veyadamtho sasikala vargam gontulo pachivelakkaya padinattayindi.